cyanic-selkie/wikianc huggingface dataset:
Randobawailir
Poskod
Poskod yang digunakan di Randobawailir adalah 45558. Terdapat buah desa di dalam daerah kecamatan Mandirancan.
Avène
Avène ialah komun di jabatan Hérault di Languedoc-Roussillon di selatan Perancis.
Kampung Bakau
Kampung Bakau boleh merujuk pada beberapa perkara, antaranya adalah:-
Yang Hao (penerjun)
Yang Hao (lahir 3 Februari 1998) ialah seorang penerjun negara China. Acara utama yang disertianya ialah 10m platform dan 3m papan anjal. Dia bertanding dalam Sukan Olimpik Remaja Musim Panas 2014 pada kedua-dua platform 10m lelaki dan 3m papan anjal. Pada Sukan Olimpik Remaja Musim Panas 2014, dia memenangi pingat emas kedua-duanya dalam platform 10m lelaki and in men's 3m springboard.
Pada Kejohanan Akuatik Dunia 2015, dia menjadi juara dunia baharu dalam Pasukan China selepas memenangi pingat emas papan anjal 3m berirama campuran.
Thiruverumbur
Thiruverumbur ialah sebuah Bandar panchayat dalam daerah Tiruchirappalli di negeri Tamil Nadu, India.
Demografik 2001
Menurut bancian India pada tahun 2001, Thiruverumbur memiliki bilangan penduduk seramai 16,835. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Sádaba
Sádaba merupakan sebuah kawasan perbandaran yang terletak di wilayah Zaragoza, Aragon, Sepanyol
Salvatierra de Esca
Salvatierra de Esca merupakan sebuah kawasan perbandaran yang terletak di wilayah Zaragoza, Aragon, Sepanyol
Tenom
Sejarah
Daerah Tenom telah dibuka dengan rasminya pada tahun 1900-an. Pegawai Daerah yang pertama bernama M.C.M. Weedon. Pembukaaan Daerah Tenom oleh pihak Inggeris bermula dengan pembukaan Sapong Estate dan Melalap Estate. Namun demikian, mengikut kajian arkeologi yang dibuat oleh T.R William (1962), Dr. Neville (1963), A.H Dumbelton dan F. Wassey (1984) serta Ian Crawton (1980) ke atas beberapa tempat di Tenom seperti Batu Penotal dan bukit bukau di Banjaran Crocker, terbukti kawasan ini telah diduduki sejak prasejarah lagi. Di kawasan ini dijumpai 'Batu Penukul' beliung, batu yang digunakan oleh orang-orang Murut untuk memburu dan membuat pakaian. Pada mulanya, nama Daerah Tenom ialah Port Birch, iaitu sempena nama Gabenor E.W Birch (1901-1904). Bagaimanapun, nama Tenom telah wujud pada tahun 1904 berikutan siapnya pembinaan jalan kereta api dari Beaufort ke Tenom dan Melalap.
Lokasi daerah, topografi dan tanah pertanian
Kedudukan Tenom dikelilingi oleh sempadan dengan Daerah Keningau, Sipitang, Beaufort dan Wilayah Kalimantan Indonesia. Keluasan Daerah Tenom kira kira 2,408 km atau 930 batu persegi dan meliputi Daerah Kecil Kemabong. Topografi ialah bukit-bukau. Hujan tropika yang lebat dan subur didapati di tanah-tanah rendah dan berbukit bukau dan amat sesuai untuk aktiviti pertanian. Dua batang sungai yang mengalir melalui daerah ini, iaitu Sungai Padas dan Sungai Pagalan merupakan sumber air kepada penduduk-penduduk Daerah Tenom dan juga sebagai penjana bekalan api Elektrik Hidro Tenom Pangi. Manakala taburan hujan di Daerah Tenom pada tahun 2000 ialah 1,937.9mm.
Keluasan
Keluasan Daerah Tenom kira kira 2,408 km atau 930 batu persegi dan meliputi Daerah Kecil Kemabong.
Sungai
Ada dua batang sungai utama iaitu Sungai Padas dan Sungai Pagalan. Sungai ini menjadi sumber bekalan air dan pengairan kawasan pertanian di kawasan ini.
Masjid Mukim Al-Muttaqin, Tanah Putih Baru
Masjid Al-Muttaqin merupakan sebuah masjid yang terletak di Tanah Putih Baru,  Kuala Kuantan II,  25150 Kuantan, Pahang Darul Makmur.
Tenom
Sungai
Empangan janakuasa hidro elektrik Tenom-Pangi membekalkan elektrik ke seluruh kawasan Sabah terutama sekali di Kota Kinabalu. Hal ini kerana bekalan airnya banyak dan hujan pula lebat, sekitar 1,937.9mm pada tahun 2000.
Demografi
Daerah Tenom mempunyai bilangan penduduk seramai 39,240 orang mengikut bancian (Banci Penduduk dan Perumahan Malaysia Tahun 2000). Pada tahun 2006, penduduk Tenom seramai 51,000 orang. Bilangan ini termasuk Daerah Kecil Kemabong. Suku kaum Murut merupakan suku kaum yang terbesar iaitu 60%, diikuti oleh Cina 20%, Melayu 10%, Dusun/Kadazan 8% dan lain-lain 2%. Suku kaum Murut terbahagi kepada dua kumpulan iaitu suku Murut Timugon dan Murut Tagol .Suku kaum Murut Timugon kebanyakannya menetap di kawasan Mukim Pekan, Mukim Melalap dan Mukim Entabuan manakala kaum Murut Tagol dan Lundayeh menetap di kawasan di Mukim Sapong, Mukim Kemabong, Mukim Tomani dan Mukim Rundum.
Sosio Budaya
Daerah Tenom mempunyai kebudayaan daripada berbagai-bagai kaum. Ia memberi sumbangan dan gabungan daripada berbagai-bagai kaum, khususnya Murut Tagol, Murut Timugon, dan Suku Lundayeh, Melayu dan Cina. Sikap tolak ansur antara kaum juga nampak dan jelas menjadikan pegangan. Semua bentuk kebudayaan serta agama lain adalah dihormati. Di majlis-majlis perkahwinan, sambutan Hari Raya Aidilfitri/Adha, Hari Natal atau Krismas, Tahun Baru Cina, Pesta Kaamatan atau Hari Napangan Nanantab dan lain-lain, masyarakat daripada semua kaum akan bergaul dan mengunjungi rumah saudara mara tanpa mengira keturunan dan agama demi mengeratkan tali persahabatan serta muhibbah yang telah diamalkan sejak sekian lama.
Agama
Agama Kristian dianuti oleh sebahagian daripada masyarakat Murut, Lundayeh dan Kadazan/Dusun. Agama Buddha dianuti oleh Masyarakat Cina. Selain itu, terdapat sebahagian daripada masyarakat Murut, Lundayeh dan Cina yang menganuti agama Islam, Tao, Nasrani dan ada juga yang masih Pagan. Walaupun agama yang dianuti oleh masyarakat di Tenom, sesuatu yang jelas ialah kepatuhan terhadap tanggungjawab untuk mengerjakan ibadat sembahyang di kalangan komuniti-komuniti yang mengamalkan sistem yang berlain-lainan.
Perhubungan
Daerah Tenom boleh dihubungi dengan jalan darat melalui Jalan Kimanis - Papar dan Tambunan - Keningau atau Bamban Kemabong - Sipitang dengan jarak lebih kurang 209 kilometer. Daerah Tenom tidak mempunyai masalah tentang perhubungan jalan darat oleh kerana hampir keseluruhan kampung dalam Daerah Tenom telahpun mendapat perhubungan jalan raya, sama ada ia dibina oleh kerajaan melalui Pejabat Daerah, Majlis Daerah dan Jabatan Kerja Raya, Jabatan Pembangunan Persekutuan ataupun syarikat-syarikat pembalakan. Selain itu, terdapat juga perkhidmatan kereta api daripada Stesen Tanjung Aru, Kota Kinabalu melalui Papar - Bongawan, Membakut dan Beaufort sejauh 134 kilometer.
Ekonomi
Kedudukan ekonomi Daerah Tenom bergantung kepada hasil pertanian terutama sekali pengeluaran getah yang menjadi sumber pendapatan utama penduduk Daerah Tenom. Pada masa kini, pertumbuhan ekonomi di daerah ini telah meningkat dengan perwujudan pelbagai kemudahan yang telah disediakan oleh kerajaan terutama sekali pertumbuhan sektor perindustrian, perkilangan dan juga pelancongan.
Pertanian
Pada asasnya, Dearah Tenom mempunyai keluasan kawasan yang berpotensi untuk pertanian berjumlah 30,000 hektar. Sehingga tahun 2000 keluasan yang diusahakan berjumlah 22,000 hektar. Tanaman utama ialah getah lalu diikuti oleh koko, kopi, padi sawah lalu diikuti oleh tanaman buah-buahan. Stesen Penyelidikan Lagud Seberang ialah sebuah pusat penyelidikan dan kajian terhadap pelbagai tanaman seperti koko, kopi, buah-buahan dan lain-lain. Selain itu, pusat ini juga ada menjual pelbagai jenis benih (bibit) buah-buahan untuk dijual kepada orang ramai. Di Daerah Tenom juga terdapat beberapa agensi kerajaan yang memainkan peranan penting dalam pertubuhan peladang seperti Tanah Negeri Sabah, Lembaga Industri Getah Sabah.
Pentadbiran
Daerah Tenom mempunyai 7 kawasan mukim termasuk Daerah Kecil Kemabong dan 201 buah kampung, 116 buah Badan Jawatankuasa Kemajuan dan Keselamatan Kampung. Seorang Ketua Daerah, 7 orang Ketua Anak Negeri, 27 Wakil Ketua Anak Negeri, 27 orang Ketua Kampung serta 6 Ketua Masyarakat Cina. Daerah ini mempunyai Pusat Pentadbiran yang ditempatkan di Pekan Tenom yang diketuai oleh Pegawai Daerah, Tuan Faimin Kamin selaku Pegawai Daerah yang ke-21 di samping Ketua Ketua Jabatan yang lain seperti Kuasa Kuasa Tempatan. Jabatan-jabatan Negeri dan Persekutuan dan Badan-badan Berkanun Negeri dan Persekutuan.
Kawasan pilihan raya
Daerah Tenom mempunyai dua kawasan Pilihan Raya Dewan Undangan Negeri Sabah iaitu kawasan N.35 Melalap yang diwakili oleh Yang Berhormat Datuk Peter Anthony (KDM) (PRU14) dan kawasan DUN N.36 Kemabong diwakili oleh Yang Berhormat Datuk Rubin Balang (KDM) (Pilihan raya negeri Sabah 2020). Kedua-dua kawasan pilihan raya N.35 Melalap dan N.36 Kemabong termasuk dalam kawasan pilihan raya Parlimen P.181 Tenom yang diwakili oleh Yang Berhormat Datuk Riduan Rubin (KDM) (PRU15). Jumlah pemilih kawasan DUN.35 Melalap ialah 16,607 orang dan kawasan DUN.36 Kemabong ialah 11,140 orang pemilih, manakala jumlah pemilih kawasan Parlimen P.181 Tenom ialah 27,747 orang pemilih.
Bekalan elektrik
Di Daerah Tenom terdapat sebuah janakuasa hidro elektrik yang terdapat di Pangi. Janakuasa hidro elektrik ini merupakan satu-satunya Stesen Run Off River yang pertama di Sabah. Kemampuan bekalan elektrik ini ialah 66 Megawat. Stesen ini membekalkan tenaga ke Kota Kinabalu, Tuaran, Penampang, Papar, Beaufort, Keningau dan Tenom. Kini, kira-kira 6,169 buah rumah di daerah ini telah mendapat kemudahan elektrik.
Sekolah
Di Daerah Tenom sehingga 31 Januari 2001 terdapat 50 buah sekolah iaitu 3 buah Sekolah Menengah Kebangsaan, 2 buah Sekolah Menengah Bantuan dan Sebuah Sekolah Menengah Swasta dan 45 buah Sekolah Rendah yang telah menampung seramai 11,205 orang pelajar rendah dan menengah. Bilangan ini tidak termasuk jumlah pelajar sekolah swasta. Dari segi tenaga pengajar pula bilangan guru sekolah rendah seramai 784 orang. Manakala bilangan guru Slsekolah menengah 194 orang.
Pelancongan
Tenom kaya dengan keindahan alam semula jadi seperti bukit-bukau yang penuh misteri dan lengkap dengan tumbuh-tumbuhan pelbagai jenis dan hidupan liar. Sungai-sungai yang hebat dan deras adalah seperti Sungai Padas dan Sungai Pegalan. Di Daerah Tenom terdapat beberapa tempat menarik untuk dilawati oleh para pelancong. Taman Pertanian terletak di Lagud Seberang kira-kira 8 kilometer dari Pekan Tenom. Taman ini menjanjikan kekekalannya sebagai warisan hijau selama-lamanya. Taman Pertanian ini memaparkan aktiviti Kementerian Pertanian Dan Industri Pemakanan Sabah dalam Pembangunan Luar Bandar. Di sini nilai estetika dan sains digabungkan bagi mengimbangi zaman yang berlalu dengan masa yang akan datang, budaya dengan kemajuan serta alam sekitar. Tempat-tempat pelancongan lain yang sedia ada adalah seperti Pusat Kebudayaan Murut di Pulong Melalap. Batu Berukir di Tomani, Air Terjun di Kampung Amboi, Kampung Baru Jumpa, Kampung Kalang dan Rekreasi Air atau White Water Rafting di Pangi dan Taman Pertanian Sabah. Satu lagi mercu tanda kemegahan iaitu pembinaan sebuah Tugu sebagai memperingati Pahlawan Murut bernama Antanom atau Ontoros yang berjuang bagi kaum mereka di Rundum pada tahun 1915.
Kemudahan lain
Syarikat Telekom Malaysia Berhad ada menyediakan kemudahan perkhidmatan telekomunikasi. Selain itu, terdapat juga sebuah pejabat pos bagi perkhidmatan pos, dan Pusat Internet Desa (PID) yang terletak di bangunan pejabat pos.
Tempat penginapan
Bagi pelancong atau pelawat yang melawat Daerah Tenom tidak mengalami kesulitan tempat tinggal. Tenom mempunyai sebuah hotel yang bertaraf antarabangsa, di samping hotel-hotel sederhana, chalet dan rumah rehat yang disewakan dengan harga yang sederhana dan berpatutan.
Naina Devi
Naina Devi ialah sebuah bandar perbandaran ("kerajaan tempatan") dalam daerah Bilaspur di negeri Himachal Pradesh, India.
Demografik 2001
Menurut bancian India pada tahun 2001, Naina Devi memiliki bilangan penduduk seramai 1,161. Dari jumlah tersebut, kaum lelaki membentuk 63% dari jumlah keseluruhan populasi dan wanita seramai 37%.
Pendidikan 2001
Menurut bancian India pada tahun 2001 Naina Devi memiliki kadar pendidikan (kebolehan membaca) 81%, melebihi kadar purata kebangsaan 59.5%; dengan 66% lelaki dan 34% wanita mampu membaca. 11% dari populasi berusia di bawah 6 tahun. (2001)
Hadishahr
Hadishahr merupakan sebuah kawasan yang terletak di Iran.
Hathor
Hathor (Jawi: هتحور, Hat-Ḥur; IPA: /ˈhʌt ɔr/; Mesir: -, "Mahligai Heru"), atau juga dikenali sebagai Hut Heru, merupakan dewi keriangan dan langit dengan banyak peranan. Oleh kerana dia seorang dewi langit, Hathor ialah bonda dan juga isteri kepada Horus dan Ra. Kedua-dua dewa ini mempunyai peranan sebagai raja, jadi Hathor juga ialah bonda simbolik kepada para firaun. Hathor juga merupakan salah satu daripada empat dewi lain dalam jelmaan mata Ra (suatu jelmaan dengan semua sifat kewanitaan Ra), dan dalam jelmaan ini Hathor mempunyai sifat dendam demi mempertahankan Ra daripada musuh-musuhnya. Sifat pengasihnya pula menjadi dewi muzik, tari-menari, cinta, keghairahan dan keibuan, dan Hathor menjadi isteri kepada beberapa dewa dan ibu kepada anak-anak mereka. Dua sifat ini merupakan contoh terhadap sifat kewanitaan dalam budaya Mesir purba. Hathor juga dapat merentas antara alam tanah dan alam baqa, untuk membantu roh-roh si mati untuk tiba ke akhirat.
Hathor juga digambarkan dengan lembu, untuk melambangkan sifat lemah lembut dan firdausinya, tetapi biasa digambarkan sebagai seorang wanita dengan hiasan kepala bertanduk dua dan cakera suria di tengah. Kadang-kadang, dia juga digambarkan sebagai seekor singa betina, ular tedung atau pokok ara.
Semasa zaman Kerajaan Baru (lingkungan 1550–1070 BC), dewi-dewi seperti Mut dan Isis mula mengambil alih kedudukan Hathor dalam ideologi diraja, namun masih lagi antara para dewa yang popular. Selepas berakhirnya Kerajaan Baru, Hathor mula dibayangi Isis, tetapi masih lagi disembah sehinggalah kepupusan agama Mesir Purba dalam awal zaman Masihi.
Asal-usul nama
Nama Hathor ialah transliterasi Rumi yang diserap daripada Yunani Purba Ἅθωρ (Háthōr), yang pula datang daripada bahasa Mesir ḥwt-ḥr yang kemudian ditransliterasikan juga kepada Hut Heru. Nama Het-Heru bermaksud "Mahligai Horus", daripada bahasa Mesir hwt, "rumah" atau "mahligai", dibandungkan dengan Hr yang merupakan nama Mesir untuk Horus. Bahagian hieroglif pertama melambangkan Hut bermaksud rumah agam atau mahligai, manakala hieroglif kedua (burung) melambangkan dewa Horus. Dengan itu jadilah "Mahligai Horus", dengan Horus berada dalam rumah. Hieroglif wanita (dewi) tersebut pula hieroglif penjelas untuk memberitahu pembaca yang ini ialah simbol Hathor.
Asal Hathor
thumb|Replika Palet Narmer, lingkungan abad ke-31 SM. Wajah wanita bertanduk dan bertelinga lembu, yang melambangkan Hathor atau dewi Bat, muncul dua kali di atas palet ini dalam baris di bawah pinggang raja. Gambaran lembu banyak muncul dalam seni Mesir Prasejarah (sebelum kira-kira 3100 SM), sekali dengan gambaran wanita dengan lengan lengkok keatas seperti tanduk lembu. Dua-dua gambaran ini mungkin melambangkan dewi-dewi penternakan. Lembu amat dihormat dalam pelbagai budaya, termasuklah Mesir purba, sebagai simbol keibuan dan gizi, kerana lembu induk menjaga anak mereka dan hasilkan susu untuk manusia. Palet Girza, sebuah palet batu dari zaman prasejarah Naqada II (lingkungan 3500–3200 SM), mempamerkan siluet kepala lembu dengan tanduk menghala ke dalam yang dikelilingi bintang. Palet ini mungkin menunjukkan lembu juga dikaitkan sebagai dewa langit, sekali dengan dewi-dewi lain dari zaman terkemudian dan diwakilkan dengan dewi: Hathor, Mehet-Weret, dan Nut.
Walaupun wujud sebegini, Hathor tidak ada sebarang gambar mahupun disebut sehinggalah Wangsa Keempat (lingkungan 2613–2494 SM) dalam Kerajaan Lama, tetapi barangan artifak yang ada merujuk kepadanya ada sejak Zaman Wangsa Awal (lingkungan 3100–2686 SM). Apabila Hathor ada dilukis, tanduknya dilengkok ke luar, bukannya ke dalam seperti dalam seni Mesir Prasejarah. Suatu tuhan lembu dengan tanduk menghala ke dalam ada pada Palet Narmer, yang berasal dari awal zaman Mesir, pada atas palet dan pada kain pinggang raja yang digambarkan, Narmer. Pakar egiptologi Henry George Fischer mencadangkan yang dewi ini ialah Bat, seorang dewi yang kemudiannya digambarkan dengan wajah wanita dan sesungut melengkok ke dalam, seperti lengkok tanduk lembu. Egiptologiwati Lana Troy, sebaliknya berkata yang menurut sebuah rangkap dalam Teks Piramid dari lewat zaman Kerajaan Lama mengaitkan Hathor dengan kain raja, mirip dewi yang ada pada kain Narmer dan mencadangkan bahawa dewi pada Palet Narmer itu ialah Hathor dan bukan Bat.
Dalam Wangsa Keempat, Hathor menjadi semakin popular. Dia mengambil tempat seorang dewa buaya yang disembah di Denderah di Mesir Hulu dan menjadi tuhan penaung, dan meresap penyembah Bat di daerah Hu, jadi dalam zaman Kerajaan Pertengahan (lingkungan 2055–1650 SM) dua tuhan ini menjadi satu. Dalam kepercayaan Kerajaan Lama, tumpukan yang dewa Ra ialah raja sekalian dewa dan bapa dan penaung raja. Hathor naik ke Ra dan menjadi isterinya, dan menjadi tuhan ibu kepada para firaun.
Peranan
Hathor mempunyai pelbagai rupa dan memegang berbagai peranan. Pakar egiptologi Robyn Gillam menyatakan ini disebabkan oleh pemerintah Kerajaan Lama yang menerima Hathor sebagai dewi agung, dan kemudian ia menyerap peranan dewi-dewi yang disembah oleh rakyat jelata. Akhirnya, dewi-dewi rakyat dianggap sebagai jelmaan-jelmaan Hathor. Teks-teks Mesir memanggil jelmaannya sebahagian daripada "Tujuh Hathor" atau, jarang kali, berbagai Hathor—ada yang sebanyak 362. Justeru, Gillam memanggil Hathor "sejenis tuhan dan bukanlah satu makhluk". Kepelbagaian sifat Hathor menonjolkan sifat-sifat dewi-dewi yang diberi oleh orang Mesir purba. Dan Hathor mempamerkan sifat kewanitaan yang paling hebat berbanding dewi-dewi yang lain.
Dewi langit
Hathor digelar dengan nama julukan "dayang langit" dan "dayang bintang", dan dikatakan tinggal di langit bersama Ra dan dewa-dewi suria yang lain. Orang Mesir purba berpendapat bahawa langit ialah sebuah jasad air dan Ra merentas dengan menaiki bahteranya, dan menurut hikayat penciptaan alam mereka, suria lahir daripada air itu sewaktu masa baru saja wujud. Dewi ibunda yang lahirkannya digambarkan sebagai seekor lembu. Hathor dan Mehet-Weret ialah dewi-dewi yang dianggap sebagai lembu tersebut dan meletakkan suria di antara kedua-dua tanduknya. Dan seperti Nut, Hathor melahirkan suria setiap pagi.
Nama Hathor dalam bahasa Mesir ialah ḥwt-ḥrw atau ḥwt-ḥr. Ia diterjemahkan sebagai "mahligai Horus" tetapi ia juga boleh ditafsirkan sebagai "mahligaiku [ialah] langit". Dewa Horus melambangkan pelbagai benda, terutama sekali matahari dan langit. "Mahligai" atau "rumah" boleh merujuk kepada langit di mana Horus tinggal, atau rahim dewi yang melahirkannya sebagai dewa suria pada setiap hari.
Dewi suria
Hathor ialah dewi suria, pasangan wanita kepada Horus dan Ra, dan juga seorang dewi yang menemani Ra dalam pelayarannya merentas angkasa. Dia biasa digelar "Sang Keemasan" yang merujuk kepada sinaran matahari, dan tulisan-tulisan dari kuilnya di Denderah bertulis "sinarnya menerangi seluruh bumi." Kadangkala, Hathor digabungkan dengan dewi Nebethetepet, yang namanya bermaksud "Dang Persembahan", "Dang Sukacita", atau "Dang Vulva". Di pusat penyembahan Ra di Heliopolis, Hathor-Nebethetepet disembah sebagai isteri Ra, dan pakar egiptologi Rudolf Anthes berdebat bahawa Hathor merujuk kepada "mahligai Horus" khayalan di Heliopolis yang berhubungan dengan ideologi perihal kerajaan.
Hathor merupakan salah seorang daripada ramai dewi yang menjadi Mata Ra, jelmaan wanita kepada cakera suria dan juga sebahagian daripada kuasa Ra. Ra kadang-kadang dilakar berada di dalam cakera suria, dan Troy menafsirkan ini bermaksud Sang Mata ialah asal kelahiran Ra. Peranan aneh Hathor sebagai ibu, isteri dan anak Ra sebenarnya melambangkan kitaran matahari. Pada waktu senja, Ra masuk ke dalam jasad sang dewi, menghamilkannya dan menjadi bapa kepada dewa-dewi yang lahir dari rahimnya pada waktu fajar: dirinya sendiri dan Sang Mata, yang kemudian akan lahirkan dia. Ra hasilkan anaknya, Sang Mata, yang kemudian hasilkan dia, anaknya, dalam kitaran kelahiran semula.
Mata Ra melindungi Ra daripada musuh-musuhnya dan biasa digambarkan sebagai seekor ureus, atau ular yang sedang berdiri, atau singa betina. Suatu jelmaan mata Ra digelar "Hathor Berwajah Empat", yang dilambangkan dengan empat ekor ular tedung, dipercayai melihat semua mata angin untuk mengawasi sebarang ancaman kepada Ra. Beberapa kisah, daripada Kerajaan Baru (lingkungan 1550–1070 SM), menceritakan apa jadi jika kemarahan Sang Mata tidak dikawal. Dalam teks pemakamam yang bertajuk Kitab Lembu Samawi (Book of the Heavenly Cow), Ra menghantar Hathor sebagai Mata Ra untuk menghukum manusia kerana bersekongkol untuk mengguling Ra daripada kuasa. Hathor berubah menjadi dewi singa betina bernama Sekhmet dan membunuh manusia tersebut tetapi juga membunuh orang-orang yang tidak bersalah, dan Ra pun harus hentikannya daripada membunuh semua manusia. Ra menyuruh supaya beberapa tempayan arak diwarnakan merah dengan hartal merah tanah, lalu ditumpahkan ke bumi. Sang Mata yang menyangka ia darah pun meminum arak tersebut, dan kemabukan Hathor menyebabkan dia kembali menjadi dirinya yang lemah lembut dan suci. Ada kisah lain yang bertajuk Dewi Kara (Distant Goddess), dari Zaman Mesir Lewat dan Ptolemy. Sang Mata, kadang-kadang dengan rupa Hathor, menentang kuasa Ra dan memunah-ranahkan kerajaan asing: Libya di barat Mesir atau Nubia di selatan. Oleh kerana lemah dengan ketiadaan matanya yang satu, Ra pun menghantarkan seorang dewa, Thoth, untuk bawa Hathor pulang ke pangkuannya. Setelah memujuknya, Hathor pun pulang dan menjadi isteri dewa suria atau dewa yang membawanya pulang. Dua sifat Sang Mata ini—sifat ganas dan berbahaya, dan indah dan riang—menunjukkan kepercayaan Mesir bahawa wanita, seperti yang dikatakan pakar egiptologi Carolyn Graves-Brown, "merangkumi kedua-dua sifat amarah dan kasih."
Muzik, tarian, dan kegembiraan
thumb|396x396px|Lakaran jamuan dari makam Nebamun, abad ke-14 SM. Lakaran ini dipenuhi alat muzik dan tari-menari dan berilhamkan Hathor. Orang Mesir purba percaya bahawa kebahagiaan di dunia ialah kurniaan tuhan kepada manusia dan patut diraikan dengan pesta keagamaan. Mereka makan, minum, menari dan bermain muzik di pesta-pesta dan suasana diwangikan dengan bahan pewangi seperti bunga dan setanggi. Nama-nama julukan Hathor sering memujinya atas sambutan-sambutan ini; dia digelar dayang muzik, tari, kalung bunga, morhabshi dan kemabukan. Dalam gita puja dan ukiran kuil, pendeta-pendeta mainkan tamburin, kecapi dan sistrum untuk memuja Hathor. Sistrum, sejenis alat muzik yang berdetar-detar bunyinya, amat penting sekali dalam upacara pemujaan. Ia mempunyai nilai emosi ghairah dan melambangkan kelahiran jiwa baru.
Sifat-sifat Hathor ini dikaitkan dengan hikayat Mata Ra. Sang Mata ditenteramkan dengan arak dalam hikayat Kebinasaan Kaum Manusia. Dalam beberapa versi lain kisah Dewi Kara, beringas Sang Mata ditenangkan dengan benda-benda dari ketamadunan seperti muzik, tari dan arak. Air banjir tahunan dari sungai Nil, yang berwarna merah kerana endapan, disamakan dengan arak yang diwarnakan merah dalam hikayat Kebinasaan Kaum Manusia. Pesta keramaian yang disambut semasa banjir bertujuan untuk menenangkan dewi mereka dengan meminum, bermuzik dan menari. Sebuah teks dari Kuil Edfu bertulis tentang Hathor, "dewa-dewa mainkan sistrum untuknya, [manakala] dewi-dewi menari untuk menyingkirkan amarahnya." Sebuah gita puja kepada dewi Raet-Tawy sebagai satu jelmaan Hathor dalam kuil di Medamud menjelaskan yang Pesta Kemabukan ialah sebahagian daripada pengembaliannya ke Mesir. Wanita membawa jambak bunga, pemuja mabuk memalu gendang manakala orang-orang dan binatang dari tanah asing menari untuknya semasa Hathor masuk ke tempat pesta kuil. Bunyi riuh-rendah ini dipercayai akan mengusir kuasa jahat dan kekalkan Hathor dalam keadaan ceria sambil ia menantikan kedatangan dewa kuil, suaminya Montu, dan akan lahirkan anaknya kemudian.
Cilaku, Tenjo
Cilaku merupakan sebuah desa yang terletak dalam (daerah) kecamatan Tenjo, Kabupaten Bogor, Provinsi Jawa Barat, Indonesia.
Poskod
Poskod yang digunakan di Cilaku adalah 16370. Terdapat buah desa di dalam daerah kecamatan Tenjo.
Politik masyarakat Cina Malaysia 2008
Sentimen politik masyarakat Cina di Malaysia lebih mengutamakan faktor ekonomi dan keselesaan menjalankan aktiviti perniagaan dan mencari rezeki kekayaan di mana juga di Malaysia.
Tunku Abdul Rahman pernah berpendapat masyarakat Cina lebih mengutamakan faktor ekonomi sementara masyarakat Melayu lebih mengutamakan politik. Namun pendapat Tunku Abdul Rahman tidak lagi relevan dalam keadaan ekonomi sekarang ini. Semakin ramai bijak pandai Cina yang ingin menjadi teraju negara dan hanya boleh dicapai melalui proses politik.
MCA dibentuk dan berperanan semenjak zaman penjajahan British di mana MCA berperanan menjayakan Rancangan Brigg bagi menempatkan penduduk Cina di tepi hutan dan luar bandar ke kampung-kampung baru. Kebanyakan kampung-kampung baru ini telah bertukar menjadi bandar dan mempunyai kepentingan ekonomi dan politik yang penting di Malaysia. Antaranya ialah Kulai, Segamat, Kluang, Raub, Kajang, Bidor, Petaling Jaya, Serdang, Sungai Besidan lain-lain. Boleh dikatakan semua majoriti penduduk bandar -bandar di Malaysia adalah kaum Cina. Kebudayaan mereka amat ketara sekali apabila pelancong melalui kawasan bandar sehinggakan setiap bandar dapat dikatakan sebagai 'Chinatown'.
Pilihan Raya 1969
Kaum Cina berpeluang menjadi Perdana Menteri Malaysia jika pengundi Cina di Singapura berada dalam Malaysia. Kaum Cina hanya menunggu-nunggu masa untuk melihat kaum mereka mempunyai majoriti kerusi di Dewan Rakyat. Tetapi Tunku Abdul Rahman tidak mahu Rusuhan Natrah dan lain-lain berulang lagi lalu mengeluarkan Singapura yang baru dua tahun berada dalam Malaysia. Rejim Sukarno dan Suharto di Indonesia mengatasi masalah kebanjiran imigran Cina di Jawa dan Sumatera dengan pelbagai cara seperti menghantar mereka pulang ke China.
Lim Chong Eu yang keluar dari MCA yang lemah dan menubuhkan dan mengasaskan parti Gerakan. Kegagalan menguasai tampuk kerajaan persekutuan dicernakan melalui Dewan Undangan Negeri. Gerakan yang menjadi parti pembangkang telah melantik Lim Chong Eu sebagai Ketua Menteri Pulau Pinang.
DAP pula mendapat kemenangan besar di Perak dan Selangor. Perdana Menteri Malaysia ke-2, Tun Abdul Razak mengambil tindakan drastik dengan mengeluarkan Kuala Lumpur sebagai ibu negeri Selangor menjadi Wilayah Persekutuan. Ibu negeri Selangor yang baru telah ditetapkan di persimpangan Batu Tiga dengan nama Shah Alam. Pergeseran Melayu-Cina setelah Peristiwa 13 Mei juga dapat diredakan apabila ahli Parti Perikatan diperluaskan dan ditukar nama kepada Barisan Nasional. Gerakan, PAS dan lain -lain dijemput ke dalam Barisan Nasional dan DAP kekal di luar sebagai pembangkang. Orang Melayu kembali selesa apabila tampuk pemerintahan masih di tangan mereka.
Pilihan Raya 1986
Dalam Pilihan Raya Umum Malaysia 1986, masyarakat Cina termakan dengan strategi dan dakyah pembangkang terutama sekali DAP - berhubung Presiden MCA , Tan Koon Swan yang dipenjarakan oleh mahkamah Singapura berikutan masalah Pan-El. Akibatnya MCA hanya mendapat 17 kerusi Parlimen  berbanding 24 kerusi yang dimenangi oleh DAP. Akibatnya kekuatan politik MCA dalam kerajaan menjadi lemah. Ketika itu presiden MCA ialah Tan Koon Swan yang menjadi presiden MCA dari 1985-1986 yang menyaksikan keruntuhan Multi Purpose Holding Berhad, milik MCA. Malaysia berhadapan dengan kemelesetan ekonomi sejak 1985 - 1987 dan kes Bank Bumiputera - BMF runtuh di Hong Kong.
DAP memainkan isu Universiti Merdeka dan pemimpin MCA seperti Lee Kim Sai terikut-ikut dengan rentak isu pendidikan ini.
Timbalan Presiden MCA, Datuk Seri Chan Kong Choy menyalahkan Datuk Seri Anwar Ibrahim sebagai faktor pengundi Cina lari dari MCA kepada DAP. Ketika itu Anwar Ibrahim menjadi Menteri Pendidikan Malaysia telah melantik guru-guru Cina yang tidak fasih berbahasa Cina dan tidak brsekolah di SRJK Cina untuk menjadi pengetua dan guru besar di sekolah -sekolah Cina. Pengundi Cina yang amat peka terhadap soal pendidikan membantah keras tindakan Kementerian Pendidikan ini kerana ia pada akhirnya akan menghapuskan kelangsungan bahasa dan kebudayaan Cina yang mahu dipertahankan.
Walaupun wakil DAP ramai di parlimen pada ketika itu, tetapi tidak dapat berbuat apa-apa. Ketika itu penduduk Cina bergantung harap kepada Dong Jiau Zong dan Persatuan Perdidikan dan Persatuan pernizgaan Cina untuk membantu mereka. Kesan daripada sentimen yang dimainkan oleh DAP dan MCA, termasuk Dato Lee Kim Sai , kerajaan telah melaksanakan Operasi Lalang pada tahun 1987.
Di Pulau Pinang, walaupun Gerakan boleh berbangga dengan adanya bangunan Komtar tetapi sungai-sungai baik di pulau mahupun di Seberang Perai amatlah kotor. Sungai Juru menjadi contoh sungai terkotor di Malaysia pada ketika itu.
Jambatan Pulau Pinang siap pada September 1985 atas daya usaha Perdana Menteri Malaysia ke-4, Tun Dr Mahathir Mohamad bagi menyelesaikan masalah demografi penduduk Pulau Pinang. Nasib penduduk Melayu di Pulau Pinang semakin terpinggir dan bilangan mereka semakin mengecut di bahagian pulau.
Pilihan Raya 1990
Lim Chong Eu yang menjadi Ketua Menteri Pulau Pinang dijatuhkan oleh DAP pada 1990. Pergeseran antara MCA dan Gerakan semakin kuat. MCA menuntut lebih banyak kerusi di Pulau Pinang dan mahu jawatan Ketua Menteri Pulau Pinang diserahkan kepada MCA.
Pilihan Raya 1999
Dalam Pilihan Raya Umum Malaysia 1999 yang berhadapan dengan gelombang Reformasi 1998 akibat dari pemecatan Anwar Ibrahim, Barisan Nasional diselamatkan oleh pengundi Cina di Malaysia khususnya MCA dan Gerakan. Barisan Nasional terpaksa memugar strategi dengan mengembalikan tokoh-tokoh penting dalam Semangat 46 ke kawasannya. Antaranya ialah Tengku Razeleigh Hamzah, Rais Yatim, Zainal Abidin Zain dan lain-lain, Datuk Ahmad Zahid Hamidi yang bersekongkol dengan Anwar Ibrahim ketika mendedahkan saham-saham kroni pemimpin -pemimpin UMNO dalam Perhimpunan Agung UMNO.
Pilihan Raya Umum Malaysia 1999, MCA dan Gerakan amat berperanan menentukan untung nasib kerajaan Barisan Nasional. Lebih ramai wakil MCA dan Gerakanan menang dalam Pilihan Raya Umum Malaysia 1999 berbanding DAP. Malahan beberapa pemimpin DAP tumbang di Pulau Pinang. 'Libasan' masyarakat Cina cukup mengejutkan ramai pihak. Jika tidak, Barisan Nasional mungkin tidak dapat majoriti 2/3 di peringkat Parlimen dan Dewan Undangan Negeri. Pengundi tidak dapat menerima tindakan DAP yang bekerjasama dengan Keadilan dan PAS. Ketika DAP tumbang di Pulau Pinang, sebaliknya PAS berjaya membentuk kerajaan di Terengganu pula. Kerajaan PBS juga menyertai Barisan Nasional dan sanggup melupakan Tuntutan 20 Sabah yang mereka tuntut dan ugut dari kerajaan persekutuan.
Selepas 1999, MCA berjaya mendapatkan biasiswa Jabatan Perkhidmatan Awam (JPA) untuk 2300 pelajar Cina melanjutkan pelajaran di IPTA tempatan dan ke luar negara.
Tidak bertanding
Beberapa pemimpin Cina berhadapan dengan masalah seperti Datuk Seri Dr Chua Soi Lek dan Datuk Seri Chan Kong Choy. Tan Sri Lim Ah Lek tidak lagi bertanding di Pahang ekoran pergeseran dengan Presiden MCA tahun 2003, Tun Ling Liong Sik. Chua Jui Meng selaku Menteri Kesihatan juga bermasalah dengan Ling Leong Sik dan barisan pemimpin MCA yang lain.
Menteri Pengangkutan Datuk Seri Chan Kong Choy selaku Timbalan Presiden MCA dan penyandang kerusi Parlimen Selayang mengejutkan ramai pihak kerana enggan bertanding dalam pilihan raya. DAP dan Anwar Ibrahim cuba mengaitkan Chan Kong Choy ini dengan isu Pelabuhan Kelang Utara( Northport).
Menteri Tenaga, Air dan Telekomunikasi Datuk Seri Lim Keng Yaik tidak lagi bertanding di Beruas, Perak kerana beliau telahpun menyerahkan jawatan Presiden Gerakan kepada timbalannya Tan Sri koh Tsu Koon. Koh Tsu Koon tidak lagi bertanding DUN Kebun Bunga di Pulau Pinang. Sebaliknya beliau bertanding di parlimen Batu Kawan, Seberang Perai,Pulau Pinang. Dengan ini beliau akan menjadi menteri kabinet di Putrajaya dan jawatan Ketua Menteri Pulau Pinang mungkin diserahkan kepada wakil rakyat Melayu.
Ketua Menteri Pulau Pinang
Perdana Menteri Abdullah Ahmad Badawi dan Timbalan Perdana Menteri Datuk Seri Najib Tun Razak enggan menamakan 3 tokoh pemimpin pilihan Gerakan yang bakal menjadi Ketua Menteri Pulau Pinang. Jika nama Ketua Menteri diumumkan, ada kemungkinan tokoh ini dikalahkan untuk memalukan Barisan Nasional dan Gerakan. Ketua Menteri Pulau Pinang iaitu Lim Chong Eu pernah ditewaskan oleh Lim Kit Siang dari DAP pada tahun 1990. Namun Dr Teng Hock Nan lebih sesuai menjadi Ketua Menteri kerana latar belakang pendidikan dan sejarah perkhidmatan beliau selama ini. Jika ini berlaku, pengundi Melayu Pulau Pinang akan memendam rasa sekali lagi. Walaupun Perdana Menteri Abdullah Ahmad Badawi dari Pulau Pinang tetapi hasrat ini tidak dapat direalisasikan juga. Dalam hal ini sistem kuota dan kelebihan kerusi Melayu tidak terpakai lagi.
Jika jawatan Ketua Menteri Pulau Pinang diserahkan kepada orang Melayu, dalam pilihan raya yang lain, pengundi Cina akan mengundi DAP pula. Situasi politik Pulau Pinang akan lebih berkecamuk kerana ketegangan Melayu-Cina akan memuncak dan boleh mencetuskan sengketa.
Anak ambil alih kepimpinan
Anak-anak tokoh MCA dan Gerakan berminat menyambung karier bapa mereka dan bertanding dalam Pilihan Raya Umum Malaysia 2008 kali ini. Anak bekas presiden MCA Tun Dr Ling Liong Sik, Datuk Ling Hee Leong (Gopeng), anak bekas presiden Gerakan Datuk Seri Dr Lim Keng Yaik, Lim Si Pin (Batu), dan anak bekas menteri kesihatan Datuk Seri Dr Chua Soi Lek, Chua Tee Yong (Labis). Anak penasihat parti DAP Lim Kit Siang, Lim Guan Eng pindah dari Melaka ke parlimen Bagan di Pulau Pinang. Isteri Lim Guan Eng masih kekal di Melaka dan dijangka menang lagi kali ini.
Majoriti 2/3 dan UMNO
Strategi DAP lebih berlembut iaitu hanya mahu mengurangkan majoriti 2/3 yang diperolehi Barisan Nasional selama ini. DAP mahu ada pemantau dari pembangkang terhadap setiap tindak-tanduk Barisan Nasional khususnya UMNO. Banyak pihak menyalahkan UMNO kerana terlalu diberi kuasa sehingga berleluasa. MCA dan Gerakan dituduh sebagai pak angguk kepada pemimpin UMNO. Apatah lagi kawasan yang dimenangi oleh MCA dan Gerakan adalah kawasan UMNO sebenarnya.
Jawatan Menteri
Menteri dari kalangan MCA dan Gerakan terhad kepada Menteri Pengangkutan, Menteri Kesihatan dan Menteri Perumahan dan Kerajaan Tempatan. Tun Tan Siew Sin dari MCA pernah menjadi Menteri Kewangan Malaysia. Ketika UMN0 diharamkan pada tahun 1987 yang mana Tun Dr Mahathir Mohamad menjadi Presiden UMNO ketika itu, beliau terpaksa menyerahkan jawatan Perdana Menteri Malaysia kepada Presiden MCA, Datuk Seri Ling Liong Sik. Dari segi sejarah simboliknya, kaum Cina pernah menjadi Perdana Menteri Malaysia - walaupun sekejap sahaja. Brgitu juga dengan Ketua Menteri Pulau Pinang yang diserahkan kepada Gerakan. MCA juga menuntut agar tokoh dari MCA menjadi Ketua Menteri Pulau Pinang. Lim Chong Eu asalnya adalah presiden MCA sehinggalah tahun 1969.
Menteri Perumahan dan Kerajaan Tempatan Datuk Seri Ong Ka Ting, yang juga Presiden MCA, akan berpindah kerusi dari Parlimen Tanjung Piai ke Kulai, Johor. Dalam kebanyakan kes, persempadanan semula kawasan pilihan raya memberi keuntungan kepada MCA dan Gerakan. Biasanya pengundi Melayu tidak akan mengundi DAP yang pro-Cina berbanding MCA dan Gerakan. Pengundi India pula setia dengan Barisan Nasional sejak merdeka lagi.
Pendidikan Cina
Isu pendidikan tidak lagi dapat dimainkan oleh DAP. Sejak 2005, bahasa Cina tetap menjadi bahasa pengantar bagi subjek Sains dan Matermatik di sekolah rendah. Jadi bahasa Cina tetap penting dan unggul di sekolah rendah.
Universiti Merdeka dan Kolej Tunku Abdul Rahman tidak lagi menjadi isu kerana IPTA dan IPTS di Malaysia tumbuh bagai cendawan selepas hujan - menawarkan peluang pendidikan lebih baik dan murah berbanding dengan menghantar anak mereka ke luar negara. Universiti Tunku abdul Rahman sebuah universiti milik MCA akan dibina di Kampar, Perak. Pada 2002, UTAR telah mengambil 411 pelajar di kampus Petaling Jaya.
Menteri Pelajaran Datuk Seri Hishamuddin Tun Hussein juga berikrar SRJK Cina tidak akan ditutup walaupun kekurangan murid. Sekolah Wawasan yang cuba membhuat intergrasi antara sekolah kebangsaan dengan sekolah jenis kebangsaan tidak lagi menjadi agenda utama. Sebaliknya Noh Omar cuba memperkasakan program RIMUP bagi mengatasi masalah perpaduan nasional.
Samper del Salz
Samper del Salz merupakan sebuah kawasan perbandaran yang terletak di wilayah Zaragoza, Aragon, Sepanyol
Kampung Pasir Pokok
Kampung Pasir Pokok merupakan sebuah kampung yang terletak di Jeniang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Březník
Březník merupakan sebuah kampung dan kawasan perbandaran yang terletak di daerah Třebíč, wilayah Vysočina, Republik Czech.
Tašov
Tašov merupakan sebuah kampung dan kawasan perbandaran yang terletak di daerah Ústí nad Labem, wilayah Ústí nad Labem, Republik Czech.
Sung Hoon
Sung Hoon (lahir Bang In-Kyu pada 14 Februari 1983) ialah seorang pelakon lelaki Korea Selatan.
Hazara
thumb|Hazara Hazāra ialah sebuah kumpulan etnik yang kebanyakannya berada di Afghanistan. Populasi Hazara juga dapat ditemui di Iran, Pakistan, Scandinavia, Australia dan New Zealand.
Agama
Orang Hazara secara majoritinya ialah penganut yang beragama Islam Syiah, walaupun ada beberapa populasi yang menganut Sunni dan Ismaili di daerah utara dan barat laut Afghanistan.
Bahasa
Orang Hazara bertutur dalam bahasa Hazara dengan dialek bahasa Parsi dengan beberapa kata-kata daripada Bahasa-bahasa Turkik dan bahasa Mongolia. Banyak orang Hazara di kota-kota yang lebih besar seperti Kabul dan Mazari Sharif menuturi bahasa Dari, sementara orang Hazara dari provinsi Daykundi dan daerah Dai Zangi mempunyai banyak pengaruh Bahasa-bahasa Turkik dan bahasa Mongolia dalam bahasa mereka. Orang Hazara di Quatta, Pakistan lebih banyak menggunakan perkataan-perkataan bahasa Urdu dan bahasa Inggeris.
Kampung Sungai Batu, Langkawi
Negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara. Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Sungai Batu, Langkawi, Kedah ialah 07000.
San Mateo de Gállego
San Mateo de Gállego merupakan sebuah kawasan perbandaran yang terletak di wilayah Zaragoza, Aragon, Sepanyol
Champagnac, Charente-Maritime
Champagnac ialah komun di jabatan Charente-Maritime di barat-daya Perancis.
Matthew C. Perry
Matthew Calbraith Perry adalah seorang Komodor Tentera Laut Amerika Syarikat, yang berjaya menyebabkan terbukanya Jepun kepada Dunia Barat melalui Persetujuan Kanagawa pada tahun 1854.
Santa Cruz de Grío
Santa Cruz de Grío merupakan sebuah kawasan perbandaran yang terletak di wilayah Zaragoza, Aragon, Sepanyol
Tak Pernah Terpadam (album)
Tak Pernah Padam adalah album kompilasi dari kumpulan rock Indonesia Cokelat yang diterbitka pada tahun 2006. Mengandungi 14 buah lagu dengan lagu hits mereka dari album-album sebelumnya seperti Karma dan Luka Lama dari album Rasa Baru hingga yang terbaru lagu Demi Masa dan Saat Jarak Memisahkan dari album Dari Hati. Album ini turut memuatkan sebuah lagu baru yang berjudul Nyanyian Sahabat
Batang Padang
Batang Padang merupakan sebuah daerah yang terletak dalam Negeri Perak. Daerah ini terletak di tenggara negeri Perak berkeluasan 1,794 kilometer persegi. Pusat pentadbiran daerah ini terletak di pekan Tapah.
Etimologi
Terdapat pelbagai versi cerita tentang asal nama Batang Padang.
Nama "Batang Padang" berasal dari cerita sebatang pokok yang merentangi sebuah padang. Mengikut cerita, terdapat sebuah kawasan atau padang yang begitu luas kira-kira 5 ekar di hulu Sungai Batang Padang. Di situ, tumbuhnya sebatang pokok merbau yang dipercayai mempunyai keramat kerana seorang budak telah terkena penyakit gatal hingga membawa maut akibat menakik pokok itu. Seorang pemuda yang menakik pokok itu juga ditimpa nasib malang seperti budak itu. Lalu orang kampung telah memagar pokok itu. Tidak berapa lama kemudian, pokok itu tumbang lalu merentangi sungai itu.
Antara kisah yang lain, Sungai Batang Padang ketika itu sering membawa batang pokok apabila air sungai meningkat akibat banjir. Apabila air sungai telah surut, banyak batang-batang pokok yang terdampar di atas daratan.
Bagi masyarakat orang asli, Batang Padang membawa maksud kawasan lapang atau tanah yang digondol tanpa pokok. Orang asli percaya bahawa ia berasal dari kisah seekor beruk yang telah dihidupkan oleh seorang penduduk kampung ribuan tahun dahulu. Kerana terlalu murka dengan kejadian tersebut, penjaga alam telah memerintahkan petir, air panas dan juga naga-naga untuk menghukum penduduk kampung yang pernah mendiami kampung tersebut. Tiga ekor naga yang perkasa telah turun dari kayangan untuk menyekat air sungai. Apabila air yang disekat itu menjadi tinggi, ketiga-tiga naga tersebut melepaskan air sungai itu dengan serentak. Kejadian itu ibarat sebuah empangan besar yang telah pecah secara tiba-tiba. Air sungai yang mengalir deras telah membawa bongkah-bongkah batu yang besar dan merempuh kampung tersebut. Semua benda yang berada di laluannya telah musnah termasuklah kampung dan sebahagian hutan di kawasan tersebut.
Geografi
Daerah Batang Padang terdiri daripada kawasan tanah tinggi yang membentuk banjaran Titiwangsa di bahagian timur daerah ini. Hampir separuh bahagian daerah ini merupakan kawasan rizab hutan yang tertumpu di bahagian timur. Kawasan tanah pamah pula tertumpu di kawasan penempatan dan pertanian di bahagian barat.
Pecahan pentadbiran
Daerah Batang Padang mempunyai empat mukim, lima bandar dan enam pekan.
Demografi
Berdasarkan bancian Malaysia 2020 jumlah penduduk di Daerah Batang Padang ialah seramai 124,049 orang dengan kepadatan penduduk 69 orang perkilometer persegi yang dikategorikan sebagai taburan penduduk sederhana. Kebanyakan penduduk di daerah Batang Padang merupakan Bumiputera, dengan jumlah 82,118 orang. Jumlah penduduk di daerah ini meningkat lebih sepuluh peratus setiap tahun sejak 1970 hingga 2010. Pada tahun 2020, jumlah penduduk di daerah ini menurun kurang 30 peratus akibat pembentukan daerah baharu dari daerah ini iaitu daerah Muallim. thumb|Sebuah masjid di Tapah
Agama
Majoriti masyarakat di daerah ini beragama Islam iaitu 56.5 peratus dari jumlah penduduk. Agama Buddha menjadi agama kedua terbesar di daerah ini iaitu 16.6 peratus diikuti agama Hindu dengan 10 peratus, Kristian dengan 5.7 peratus. Sebanyak 1.6 peratus penduduk tidak diketahui status agamanya manakala 6.9 peratus tidak beragama.
Santa Cruz de Moncayo
Santa Cruz de Moncayo merupakan sebuah kawasan perbandaran yang terletak di wilayah Zaragoza, Aragon, Sepanyol
Salakadomas
Salakadomas merupakan sebuah desa yang terletak dalam (daerah) kecamatan Mandirancan, Kabupaten Kuningan, Provinsi Jawa Barat, Indonesia.
Poskod
Poskod yang digunakan di Salakadomas adalah 45558. Terdapat buah desa di dalam daerah kecamatan Mandirancan.
City of Boerne lwn. Flores
Fakta
Asas untuk pertikaian timbul apabila Katolik Ketua Biskop San Antonio, Patrick Flores, yang memohon untuk bangunan permit untuk memperbesar 1923 gaya misi-St. Peter Church dalam Boerne, Texas. Bangunan ini terletak di daerah bersejarah dan dianggap sebagai menyumbang harta. Pihak berkuasa zon tempatan menafikan permit itu, memetik satu ordinan yang mengawal penambahan dan pembinaan baru di daerah bersejarah. Ketua Biskop membawa guaman, mencabar keputusan di bawah Akta Pemulihan Kebebasan Agama Tahun 1993 (RFRA, disebut "rifra"). Flores berhujah bahawa jemaahnya telah outgrown struktur yang sedia ada, menjadikan keputusan itu menjadi beban besar kepada menjalankan bebas agama tanpa kepentingan keadaan memaksa.
RFRA telah direka sebagai tindak balas langsung kepada keputusan Mahkamah Agung diPekerjaan Bahagian v. Smith , 494 US 872 (1990), di mana Mahkamah telah ditegakkan terhadap[Pindaan Pertama Perlembagaan Amerika Syarikat | Pindaan Pertama]] cabaran-Oregon undang-undang jenayah peyote digunakan, yang mana telah digunakan dalam ritual agama Amerika asli The State of Oregon won on the basis that the drug laws were "non-discriminatory laws of general applicability." Kumpulan-kumpulan agama menjadi bimbang bahawa kes ini akan dinamakan utama bagi pengawalseliaan lanjut amalan agama yang biasa, dan melobi Kongres untuk perlindungan perundangan. RFRA yang disediakan [penelitian yang ketat]] standard, yang memerlukan sempit peraturan khusus yang berkhidmat kepentingan kerajaan menarik dalam mana-mana kes yang ketara membebankan menjalankan bebas daripada agama, tanpa mengambil kira niat dan kebolehgunaan am undang-undang.
Mahkamah Daerah
The City of Boerne berjaya di Mahkamah Daerah Amerika Syarikat untuk Daerah Barat Texas; hakim melanda RFRA sebagai tidak berperlembagaan. Flores merayu kepada Amerika Syarikat Mahkamah Rayuan untuk Litar Kelima, yang mendapati RFRA perlembagaan dan diterbalikkan keputusan Mahkamah Daerah. Boerne memfailkancertioraripetisyen kepada Mahkamah Agung. The National Trust for Historic Preservation, among other preservation organizations, filed briefs in support of Boerne.